దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
సచిన్ విజృంభణతో పాక్ బెంబేలెత్తిన వేళ..
అది 2003 వరల్డ్ కప్‌.. సెంచూరియన్‌లో సరిగ్గా ఇదే రోజు (మార్చి 1) భారత్, పాక్ జట్ల మధ్య మ్యాచ్ జరిగింది.
TNN | Updated:
Mar 1, 2017, 07:07PM IST
అది 2003 వరల్డ్ కప్&zwnj;.. సెంచూరియన్&zwnj;లో సరిగ్గా ఇదే రోజు (మార్చి 1) భారత్, పాక్ జట్ల మధ్య మ్యాచ్ జరిగింది. అప్పటికే ప్రపంచ కప్&zwnj;లలో మూడుసార్లు భారత్ చేతిలో ఓడటంతో.. ఈసారి ఎలాగైనా గెలవాలనే కసిగా ఉంది పాక్. టాస్ గెలవడం ఆ జట్టుకు కలిసొచ్చింది. మరో ఆలోచన లేకుండా పాక్ కెప్టెన్ వకార్ యూనిస్ బ్యాటింగ్ ఎంచుకున్నాడు. భారీ స్కోరే లక్ష్యంగా బ్యాటింగ్ చేసిన పాక్.. సయీద్ అన్వర్ సెంచరీ చేయడంతో ఏడు వికెట్ల నష్టానికి 273 పరుగులు చేసింది. ఇప్పుడంటే.. ఈ స్కోరు ఛేజింగ్&zwnj;కు ఈజీనే కానీ.. ఈ మ్యాచ్&zwnj;కు ముందు వరల్డ్ కప్&zwnj;లో భారత్ చేధించిన అత్యధిక లక్ష్యం 222 పరుగులే. దీంతో పాక్ విజయంపై ధీమాగా ఉంది.
కానీ ఆ మ్యాచ్&zwnj;లో సచిన్ శివాలెత్తాడు. పాక్ బౌలర్లతో సచిన్ ఆటాడుకుంటుంటే.. సెంచూరియన్ మైదానం మొత్తం సచిన్ సచిన్ అంటూ హోరెత్తింది. మరో ఎండ్&zwnj;లో సెహ్వాగ్, గంగూలీ త్వరగానే పెవిలియన్ చేరినా.. మాస్టర్ ఆటలో జోరు తగ్గలేదు. బౌండరీలు బాదుతూ చెలరేగాడు. సచిన్&zwnj;కు కైఫ్ (35) తోడుగా నిలవగా.. వీరిద్దరూ కలిసి మూడో వికెట్&zwnj;కు 102 పరుగులు జోడించారు. సచిన్ తనదైన శైలిలో విరుచుకుపడ్డాడు. బౌలింగ్&zwnj;కు వచ్చింది వకార్ యూనిస్ కావచ్చు, షోయబ్ అక్తర్ కావచ్చు.. లేదంటే వసీం అక్రమ్ కావచ్చు.. టెండుల్కర్ ఆట మాత్రం మారలేదు. మెరుపు వేగంతో 98 పరుగులు చేసిన టెండుల్కర్ అక్తర్ బౌలింగ్&zwnj;లో యూనిస్ ఖాన్&zwnj;కు క్యాచ్ ఇచ్చి వెనుదిరిగాడు.